stanford-oval/wikipedia huggingface dataset:
Las Cruces (New Mexico)
Tunnettuja henkilöitä

Billy the Kidin oikeudenkäynti pidettiin Mesillassa huhtikuussa 1881. Hänet tuomittiin hirtettäväksi ja siirrettiin Lincolniin odottamaan tuomion täytäntöönpanoa. Billy the Kidin pidättänyt ja myöhemmin ampunut seriffi Patrick Garrett piti hevostilaa San Augustin Passin lähistöllä 1900-luvun alkuvuosina. Helmikuun 29. päivänä 1908 hän oli ratsastamassa Las Crucesin lähellä, kun hänet ammuttiin. Garrett on haudattu Las Crucesiin.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut
Las Cruces ja Organ Mountains
Kaupungintalo
Katunäkymä Las Crucesissa.
Wilhelm Sucksdorff

Wilhelm Joachim Sucksdorff (24. joulukuuta 1851 Loviisa – 20. maaliskuuta 1934 Helsinki) oli suomalainen lääkäri ja professori.
Sucksdorffin puoliso oli Julia Olga Maria Nikkanen. Heidän tyttärestään Monica Saxénista (s. 1903) tuli keuhkosairauksiin erikoistunut lääkäri. Sucksdorff oli Helsingin yliopiston terveysopin ylimääräinen professori vuosina 1894–1895 ja Helsingin kaupungin I kaupunginlääkäri 1895–1917. Hän julkaisi tieteellisiä tutkimuksia ja yleistajuisia kirjoituksia terveydenhoitoon liittyvistä aiheista Tidskrift för hälsovård -lehdessä, jonka päätoimittaja hän oli 1891–1917.
Väestötiede

Diskurssianalyysi · Positivismi
Konfliktiteoria · Kriittinen teoria
Rakenteellinen funktionalismi
Sosiaalinen konstruktionismi
Émile Durkheim
Karl Marx · Max Weber
Julkinen sosiologia

Laki · Kasvatus
Poikkeavuus · Rikollisuus
Sosiaalinen verkosto
Stratifikaatio · Talous · Tiede
Tieto · Uskonto
Väestö · Yhteiskuntaluokka
Ympäristö · Armeija
Kaupunki
Habitus · Identiteetti · Normi
Jälkimoderni · Myöhäismoderni
Notkea moderni
Sosiaalinen pääoma · Valta
Väestötiede eli demografia on tieteenala, joka tutkii väestön kehitystä, suuruutta ja rakennetta sekä väestössä tapahtuvia muutoksia.
Väestön tilan suhteen väestötieteessä tarkastellaan esimerkiksi väestön määrää, ikä-, sukupuoli- ja siviilisäätyrakennetta sekä alueellista jakautumista. Väestön tilaa voidaan lisäksi kuvata muun muassa kansalaisuuden, kielen, uskontokunnan, etnisen ryhmän, syntymämaan ja -kunnan, koulutuksen, ammatin ja elinkeinon mukaan.
Väestötieteessä tarkasteltavia muutostapahtumia ovat syntymät, kuolemat, muutot sekä siviilisäädyn muutokset eli avioitumiset ja rekisteröityjen parisuhteiden vahvistamiset, eroamiset ja leskeytymiset. Näitä muutostapahtumia voidaan tarkastella myös eri tekijöiden kuten iän, sukupuolen tai avioliiton päättymisen kohdalla sen keston mukaan.
Lisäksi väestötieteessä tutkitaan näiden ilmiöiden keskinäistä vuorovaikutusta ja niiden yhteyttä talous- ja yhteiskuntaelämään.
Klassinen demografia tarkoittaa väestötieteellistä tutkimusta, joka keskittyy pelkästään väestötekijöihin ja niiden keskinäisiin yhteyksiin. Se on suljettu tarkastelutapa, sillä se ei ota muita tekijöitä tarkasteluun. Väestöntutkimuksesta puhutaan silloin, kun klassiseen demografiaan otetaan monitieteisesti mukaan muidenkin tieteenalojen, kuten yhteiskunta- tai luonnontieteiden, näkökulmia ja selitysmalleja, joiden avulla väestöilmiöille yritetään saada ymmärrystä.
Väestöntutkimuksen tietolähteitä ovat muun muassa väestötilastot, väestönlaskennat, haastattelututkimukset ja väestörekisterit.
Aiheesta muualla

Kuvia tai muita tiedostoja aiheesta Väestötiede Wikimedia Commonsissa
Vøringsfossen

Vøringsfossen
Vøringsfossen tai Vøringfossen on Norjan vierailluimpia vesiputouksia. Putoukset ovat 182 metriä korkeita ja virtaavat Måbødalenin kanjonin läpi. Putoukset sijaitsevat Eidfjordissa Valtatie 7:n lähellä, noin 280 kilometriä Bergenistä itään ja 300 kilometriä Oslosta länsi-luoteeseen.
Vøringsfossenin putoukset ovat Norjan tunnetuimmat ja niitä kutsutaan maan korkeimmiksi, vaikka ovatkin vain viidesosa maan todellisten korkeimpien putousten korkeudesta. Putoukset voi nähdä joko ylhäältä tai alhaalta, ja niiden suosion seurauksena putousten näkemisestä joutuu huipulla nauttimaan väentungoksen keskellä, mutta pohjalla turisteja ei ole paljon. Huipulta löytyy myös luontokeskus ja ravintola.
Putousten nimi Vøringsfossen (muinaisnorjaksi *Vyrðingr) johtuu verbistä vyrða ('kunnioittaa syvästi, arvostaa, vaalia'). Foss-sanan ('vesiputous') finiittimuoto fossen liitettiin nimen perään myöhemmin.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive) (englanniksi) (norjaksi)
Väinö F. Virtanen

Väinö Fredrik Virtanen (28. lokakuuta 1888 Huittinen – 6. syyskuuta 1969 Helsinki) oli suomalainen kauppaneuvos ja koulutarpeiden tukku- ja kustannusliike Oy Valistuksen toimitusjohtaja.
Väinö Virtasen vanhemmat olivat räätälimestari Frans Fredrik Virtanen ja Eufrosiina Johanna Ilén. Hän kävi Helsingissä Lithénin yksityisen kauppakoulun ja tuli Oy Valistuksen palvelukseen 20-vuotiaana vuonna 1908.
Oy Valistus perustettiin vuonna 1901 alun perin nimellä Kansanopettajain Osakeyhtiö Valistus. Valistus kustansi vuosina 1906–1937 viikoittain ilmestynyttä Opettajain Lehteä. Valistus harjoitti koulu- ja opetustarvikkeiden ja paperitavarain myyntiä sekä koulu- ja oppikirjojen, lasten- ja nuortenkirjojen, matrikkeleiden ja ohjekirjojen julkaisua. 1920-luvun lopulla Valistus oli Suomen toiseksi suurin oppikirjojen tuottaja 30 prosentin markkinaosuudella.
Virtanen oli aluksi työssä Valistuksen varastossa ja toimi varastopäällikkönä. Hänestä tuli Valistuksen kaupallinen johtaja 1927 ja toimitusjohtaja 1933. Virtanen oli Valistuksen toimitusjohtajana aina eläkkeelle jäämiseensä saakka 1967. Virtanen sai talousneuvoksen arvon 1942 ja kauppaneuvoksen arvon 1959. Virtasen seuraajaksi Valistuksen toimitusjohtajana tuli hänen poikansa Kullervo Virtanen. Amer-yhtymä Oy osti Valistuksen kirjakustantamon 1979, yhtymä oli jo 1977 hankkinut omistukseensa kustannus- ja kirjapainoyhtiö Oy Weilin + Göös Ab:n. Nykyisin Valistuksen kulttuurikokoelman omistaa Amerin kulttuurisäätiö.
Väinö Virtanen oli naimisissa vuodesta 1918 Kaisu Maria Enokssonin (Sinisalo) kanssa. Heidän poikansa oli kauppaneuvos Väinö Kullervo Virtanen (1919–2003), joka oli Valistuksen toimitusjohtajana 1967-1979.
Teoksia

Arpajaisvoitto : yksinäytöksinen huvinäytelmä. Seuranäytelmiä n:o 188. Karisto 1915
Kirjallisuutta

Juhlakirja kauppaneuvos Väinö F. Virtasen kunniaksi osakeyhtiö Valistuksen täyttäessä 60 vuotta ; toim. V. Merikoski, Eero Salola ja Tauno Karilas. Valistus, Helsinki 1961
Voltron – Universumin soturi

| Voltron – Universumin soturi> Voltron: Legendary Defender |
| --- | --- |

Tyyli:   animaatio  mecha 
Alkuperämaa:   Yhdysvallat  Etelä-Korea 
Alkuperäiskieli:  englanti
Verkko:  Netflix
Esitetty:  16. kesäkuuta 2016 – 14. joulukuuta 2018
Tuotantokausia:  8
Jaksoja:  78
Tuotanto
Tuotantoyhtiö(t):   DreamWorks Animation  World Events Productions  Studio Mir 
Aiheesta muualla
Virallinen sivusto
IMDb 
Voltron – Universumin soturi (engl. Voltron: Legendary Defender) on yhdysvaltalainen animaatiosarja, jonka ensimmäinen kausi julkaistiin suoratoistopalvelu Netflixissä 10. kesäkuuta 2016. Sen on tuottanut DreamWorks Animation ja World Events Production. Eteläkorealainen animaatiostudio Mir on sarjan animaation takana. Voltron: Universumin soturi on uusi versio vuosina 1984–1985 esitetystä animesarjasta Voltron: Defender of the Universe.
Sarja seuraa Voltron-nimistä robottia ja sitä ohjaavia paladiinejä, jotka yrittävät kaataa pahan Galra-valtakunnan.
Tuotantokaudet

| Tuotantokausi | Jaksoja | Julkaistu |
| --- | --- | --- |
| 1 | 13 | 10. kesäkuuta 2016 |
| 2 | 13 | 20. tammikuuta 2017 |
| 3 | 7 | 4. elokuuta 2017 |
| 4 | 6 | 13. lokakuuta 2017 |
| 5 | 6 | 2. maaliskuuta 2018 |
| 6 | 7 | 15. kesäkuuta 2018 |
| 7 | 13 | 10. elokuuta 2018 |
| 8 | 13 | 14. joulukuuta 2018 |
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Josh Keaton | Henri Piispanen | Takashi "Shiro" Shirogane |
| Kimberly Brooks | Hanna Mönkäre | Allura |
| Steven Yeun | Aksu Palmén Arttu Ala-Jokimäki | Keith |
| Jeremy Shada | Peter Pihlström Aksu Palmén Joonathan Kettunen | Lance |
| Bex Taylor-Klaus | Petra Pääkkönen Yasmine Yamajako Emma Louhivuori | Katie "Pidge" Holt |
| Tyler Labine | Henri Piispanen | Hunk |
| Rhys Darby | Juha Varis Jani Karvinen | Coran Hieronymus Wimbleton Smythe |
| Neil Kaplan | Markus Bäckman | Zarkon |
| Cree Summer | Katja Aakkula | Haggar / Honerva |
| A. J. Locascio | Joonathan Kettunen Saara Lehtonen | Lotor |
| Jake Eberle | Markus Blom Markus Bäckman Markus Niemi Joonathan Kettunen | Sendak |
| Nolan North | Teuvo Matala | Samuel "Sam" Holt |
| Mark Rolston | Peter Pihlström Pasi Ruohonen | Kolivan |
| Ana Gasteyer | Yasmine Yamajako Saara Lehtonen | Krolia |
| Nolan North | Markus Bäckman Teuvo Matala Bruno Lähteenmäki | Komentaja Iverson |
| Bill Millsap | Carl-Kristian Rundman | Raht |
| Anika Noni Rose Erica Luttrell Cherise Boothe | Yasmine Yamajako Hannamaija Nikander | Acxa |
| Kimiko Glenn | Hanna Mönkäre | Ezor |
| Jamie Gray Hyder | Katja Aakkula Hanna Mönkäre | Zethrid |
| Keith Ferguson Sean Teale | Jarmo Mäkinen Aksu Palmén Bruno Lähteenmäki | Alfor |
| Blake Anderson | Aksu Palmén Joonathan Kettunen | Matthew "Matt" Holt |
| John DiMaggio | Petri Hanttu | Tavo |
| Mindy Sterling | Katja Aakkula Katja Sirkiä | Ryner |
Voivo

| Voivo |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi, Hankasalmi
Koordinaatit:  62°13′41″N, 26°36′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskupuro:  Voivonpuro Takkajokeen 
Järvinumero:  14.963.1.011
Mittaustietoja
Pinnankorkeus:  131,9 m  
Pituus:  1,7 km  
Leveys:  620 m  
Rantaviiva:  5,035 km  
Pinta-ala:  43,679 ha  
Saaria:  2 
 fiVoivo 
Voivo  on Etelä-Savossa Kangasniemellä ja Hankasalmella Murtoisten lähellä sijaitseva järvi.
Maantietoa

Järvi on 1,7 kilometriä pitkä, 620 metriä leveä, ja sen pinta-ala on 44 hehtaaria. Järvellä on kartan mukaan kaksi saarta.  Sen rantaviivan pituus on 5,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Ylemmäisen valuma-alueeseen (14.963) se kuuluu. Järven vedenpinnan korkeus on 131,9 metriä mpy.
Väestötiheys

Alueelliset väestötiheydet maapallolla.
Väestötiheys tai väestöntiheys eli asukastiheys on suure, joka kuvaa väestön alueellista jakaantumista. Tyypillisesti väestötiheys ilmoitetaan asukkaita per neliökilometri (as./km² tai hlö/km²). Alueen väestötiheys saadaan seuraavasti:
Pinta-alaksi voidaan katsoa alueen kokonaispinta-ala, tai asumiskelpoista alaa voidaan pyrkiä rajaamaan jättämällä laskennasta vesistöt pois, jolloin huomioidaan pelkkä maapinta-ala. Silti laskettu väestötiheys saattaa olla harhaanjohtava, jos käytetty pinta-ala sisältää esimerkiksi asumiskelvotonta vuoristoa tai aavikkoa.
Itsenäisten valtioiden väestötiheys vaihtelee kaupunkivaltio Monacon lähes 18 000 asukkaasta neliökilometrillä [lähde? ]milloin? Mongolian 1,9 asukkaaseen neliökilometrillä.
Suomen väestötiheys

Suomen väestötiheys on noin 17,64 asukasta maapinta-alan neliökilometriä kohden, joten eurooppalaisessa ja pohjoismaisessakin vertailussa Suomi on keskimäärin varsin harvaan asuttu maa. Asutus on kuitenkin voimakkaasti keskittynyt niin, että vedettäessä suora linja Vaasasta Lappeenrantaan valtaosa väestöstä asuu sen eteläpuolella. Lisäksi tälläkin alueella väestö on keskittynyt suurimmille kaupunkiseuduille, valtateiden ja rautateiden varteen.
Suomessa tiheimmin asuttu maakunta on Uusimaa, jonka tiheys on 170,4 asukasta/km² (31.7.2010) eli Saksan keskimääräinen asukastiheys. Tiheimmin asuttu kaupunki on Uudellamaalla sijaitseva Helsinki, jonka väestötiheys on 2 741 asukasta/km² (31.7.2010). Helsingin tiheimmin asuttu kaupunginosa on Punavuori; yli 20 000 asukasta/km² ja tiheimmin asuttu kaupunginosan osa-alue on Kallion Torkkelinmäki; yli 31 000 asukasta neliökilometrillä.
Paikkakunnittain väestötiheys vaihtelee Helsingin vajaasta kolmestatuhannesta asukkaasta Savukosken 0,17 asukkaaseen neliökilometrillä.
| Maakunta | Maapinta-ala (km²) | Väkiluku | Väestötiheys (as/km²) |
| --- | --- | --- | --- |
| Uusimaa | 9 132 | 1 550 362 | 170,4 |
| Varsinais-Suomi | 10 664 | 457 789 | 42,9 |
| Satakunta | 7 956 | 229 360 | 28,8 |
| Kanta-Häme | 5 199 | 169 952 | 32,7 |
| Pirkanmaa | 12 446 | 472 181 | 37,9 |
| Päijät-Häme | 5 127 | 199 235 | 38,9 |
| Kymenlaakso | 5 112 | 184 241 | 36,0 |
| Etelä-Karjala | 5 613 | 135 255 | 24,1 |
| Etelä-Savo | 13 997 | 159 492 | 11,4 |
| Pohjois-Savo | 16 772 | 249 498 | 14,9 |
| Pohjois-Karjala | 17 763 | 167 519 | 9,4 |
| Keski-Suomi | 16 708 | 269 636 | 16,1 |
| Etelä-Pohjanmaa | 13 445 | 193 585 | 14,4 |
| Pohjanmaa | 7 749 | 174 211 | 22,5 |
| Keski-Pohjanmaa | 5 272 | 70 672 | 13,4 |
| Pohjois-Pohjanmaa | 35 232 | 380 668 | 10,8 |
| Kainuu | 21 506 | 84 350 | 3,9 |
| Lappi | 92 840 | 184 935 | 2,0 |
| Ahvenanmaa | 1 554 | 26 923 | 17,3 |
| Manner-Suomi | 302 532 | 5 250 032 | 17,4 |
| Koko maa | 304 086 | 5 276 955 | 17,4 |
Aiheesta muualla

Kuvia tai muita tiedostoja aiheesta Väestötiheys Wikimedia Commonsissa
Suomen väestötiheys (asukasta/km²) kunnittain vuonna 2016.
Vüqar Həşimov

| Vüqar Həşimov |
| --- | --- |

Henkilötiedot
Koko nimi:  Vüqar Həşimov
Syntynyt: 24. heinäkuuta 1986
Kuollut: 11. tammikuuta 2014 (27 vuotta)
Kansalaisuus:   azerbaidžanilainen
Shakinpelaaja
Titteli:  suurmestari
Elo-luku:  2 737 (helmikuussa 2013) FIDE:n listan sijoitus 19.
Korkein Elo:  2 760 (toukokuussa 2011)
Vüqar Qasım oğlu Həşimov (24. heinäkuuta 1986 Baku – 11. tammikuuta 2014 Heidelberg, Saksa) oli shakin suurmestari Azerbaidžanista. Hän oli kolminkertainen Azerbaidžanin mestari (1995, 1996 ja 1998).
Həşimov kuoli aivokasvaimeen lauantain 11. tammikuuta 2014 vastaisena yönä Saksan Heidelbergissä, jossa hän oli ollut hoidettavana.
Aiheesta muualla

Wikimedia Commonsissa on kuvia tai muita tiedostoja aiheesta .
Vüqar Həşimov ChessGames.com-sivustolla (englanniksi)
Wiley

Wiley voi tarkoittaa ainakin seuraavia:
Wiley (oik. Richard Kylea Cowie, s. 1979), brittiläinen rap-artisti ja musiikkituottaja
Kehinde Wiley (s. 1977), yhdysvaltalainen taidemaalari
Mildred Wiley (1901–2000), yhdysvaltalainen korkeushyppääjä
Wiley, John Wiley & Sons, kansainvälinen, alun perin yhdysvaltalainen kustantamo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wiley”, voi hakea sivunnimihaulla, laajalla sivunnimihaulla tai tekstihaulla.
Vägara laht

| Vägara laht |
| --- | --- |
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°14′09″N, 22°18′54″E
Vesistöalue ja valuma-alueen tietoja
Laskujoki:  Pühajõgi
Järvinumero:  VEE2088620
Mittaustietoja
Leveys:  0,150  km 
Rantaviiva:  8,004 km 
Pinta-ala:  87,6 ha  
 fiVägara laht 
Vägara laht (myös Väike Mullutu laht, Kiisajärv) on Virossa Saarenmaalla sijaitseva järvi.
Maantietoa

Järven pinta-ala on 84 hehtaaria ja se on 1,8 kilometriä pitkä ja 1,6 kilometriä leveä. Järven pohjoispäähän laskeva Pühajõgi on sen ainoa tulo-oja ja se saa alkunsa pieneltä suolta Jäinassoon ja Marissoon välistä. Se on 18 kilometriä pitkä joki, joka laskee Vägara lahden läpi ja joka pian tämän jälkeen laskee Mullutun lahteen. Vesireitin viimeinen osuus on Mullutu lahden jälkeen Nasva jõgi, joka laskee Saarenmaan eteläpuolella Suur Kateliin. Järven rantaviivan pituus on 8,0 kilometriä.
Järven luokittelu ja ekologia

Järvi sijaitsee samalla ranta-alueella, missä sijaitsevat muutkin ”rantajärvet” (vir. rannajärv) ja joka on siis täytynyt kuroutua erilleen merestä geologisesti ajatellen varsin hiljattain. Tällaiset järvet muodostavat muutaman sadan vuoden ajan murtovesialtaan, jossa menestyvät sekä makean- että suolaisen veden lajisto. Nykyään järveen tulee suolapulsseja vähemmän kuin suoralla jokiyhteydessä olevaan Mullutu lahteen. Suolaisuutta vähentää myös Pühajõgi, jonka valunta tulee 65 neliökilometrin suuruiselta alueelta.
William Pascal Kikoti

William Pascal Kikoti (3. maaliskuuta 1957 – 28. elokuuta 2012) oli tansanialainen roomalaiskatolinen piispa. Hänet vihittiin papiksi 29. kesäkuuta 1988 ja nimitettiin Mpandan hiippakunnan johtoon 23. lokakuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Polycarp Pengo, jota avustivat Luigi Pezzuto ja Mario Epifanio Abdallah Mgulunde. Kikoti kuoli 55-vuotiaana virassa.
Väärennetty osoite

| Väärennetty osoite |
| --- | --- |
Ohjaaja:  Hjalmar V. Pohjanheimo
Tuottaja:  Hjalmar V. Pohjanheimo
Valmistustiedot
Valmistusmaa:  Suomi
Tuotantoyhtiö:  Lyyra Filmi
Ensi-ilta:  23. maaliskuuta 1914
Kesto:  8 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Väärennetty osoite on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 23. maaliskuuta 1914 Lyyra-teatterissa Helsingissä.
Elokuvassa kepposteleva palvelija ja väärennetty osoite kirjekuoressa aiheuttavat hankaluuksia herra Tuiskuselle, joka luulee saaneensa kutsun kauniilta neidiltä. Elokuva on kuvattu Helsingissä, mutta sen tekijöistä ei ole tietoa. Elokuva on tuhoutunut.
Washingtonin piirikunta (New York)

Washingtonin piirikunta (engl. Washington County) on Yhdysvaltojen New Yorkin osavaltiossa sijaitseva piirikunta. Sen väkiluku oli 61 204 vuonna 2019. Piirikunnan hallintokeskus on Hudson Fallsin kunta. Piirikunta perustettiin 12. maaliskuuta 1772.
Aiheesta muualla

Kuvia tai muita tiedostoja aiheesta Washingtonin piirikunta (New York) Wikimedia Commonsissa
Washingtonin piirikunta (Texas)

Washingtonin piirikunta (engl. Washington County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 35 805. Piirikunnan hallintokeskus ja väkiluvultaan suurin kunta on Brenhamin kaupunki. Piirikunta perustettiin vuonna 1837.
Aiheesta muualla

Kuvia tai muita tiedostoja aiheesta Washingtonin piirikunta (Texas) Wikimedia Commonsissa
William Passmore

William Passmore voi viitata seuraaviin:
William T. Passmore, yhdysvaltalainen haavipalloilija
William Passmore, eteläafrikkalainen nyrkkeilijä
William J. Passmore, yhdysvaltalainen jockey
William L. Passmore, yhdysvaltalainen jockey
Will Passmore, hahmo EastEnders-tv-sarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Passmore”, voi hakea sivunnimihaulla, laajalla sivunnimihaulla tai tekstihaulla.
Vincenzo Bellini

Vincenzo Bellini on romantiikan eturivin säveltäjiä.
Vincenzo Bellini (3. marraskuuta 1801 Catania, Sisilia – 23. syyskuuta 1835 Puteaux, Pariisi) oli italialainen oopperasäveltäjä, lyyrisen oopperan mestari ja bel canton lipunkantaja. Bellinin ensimmäinen menestys oli Il Pirata, jonka La Scala oli tilannut häneltä vuonna 1827. Nykyään hänen mestariteoksenaan pidetään yleisimmin Normaa, jonka hän sävelsi vuonna 1831. Bellinin musiikki on hyvin tunteikasta, mahtipontista ja melodista. Hänen oopperoissaan varsinkin tenorien mutta myös sopraanojen osat ovat hyvin vaativia. Puritaanien säveltämisen jälkeen Bellini sairastui ja kuoli 33-vuotiaana Pariisin lähistöllä. Bellini haudattiin myöhemmin kotipaikkakunnalleen Cataniaan.
Bellinin musiikki, kuten koko bel canto, koki renessanssin 1950-luvulla, ja tähtisopraanot, kuten Montserrat Caballé ja Maria Callas, rakensivat uraansa laulaen useita Bellinin rooleja. Vaikka Bellinin musiikki on pysynyt suosiossa tämänkin jälkeen, oopperalavalla sitä näkee harvemmin kuin voisi olettaa, koska musiikki asettaa esiintyjille kovia vaatimuksia. Libreton hänen tunnetuimpiin teoksiinsa kirjoitti Felice Romani.
Bellinin hauta Catanian katedraalissa.
Oopperat

Adelson e Salvini   (1825, Teatro del Conservatorio di San Sebastiano, Napoli)
Bianca e Fernando   (1826, Teatro San Carlo, Napoli)
Il pirata   (1827, Teatro alla Scala, Milano)
La straniera   (1829, Teatro alla Scala, Milano)
Zaira   (1829, Teatro Ducale, Parma)
Capuletit ja Montecchit   (1830, La Fenice, Venetsia)
Unissakävelijä   (1831, Teatro Carcano, Milano)
Norma   (1831, Teatro alla Scala, Milano)
Beatrice di Tenda   (1833, La Fenice, Venetsia)
Puritaanit   (1835, Théâtre Italien, Pariisi)
Aiheesta muualla

Kuvia tai muita tiedostoja aiheesta Vincenzo Bellini Wikimedia Commonsissa
Wilhelm Stenhammar

Wilhelm Stenhammar
Carl Wilhelm Eugen Stenhammar (7. helmikuuta 1871 Tukholma – 20. marraskuuta 1927 Jonsered, Partillen kunta, Länsi-Götanmaa) oli ruotsalainen säveltäjä, pianisti ja kapellimestari.
Stenhammar syntyi Tukholmassa ja oli nuoruudessaan saksalaisten säveltäjien, kuten Richard Wagnerin ja Anton Brucknerin, ihailija. Myöhemmin hän sai vaikutteita myös muilta pohjoismaalaisilta säveltäjiltä, kuten Jean Sibeliukselta ja Carl Nielseniltä. Stenhammar aloitti opintonsa Tukholmassa ja jatkoi niitä Berliinissä. Hän oli Sibeliuksen läheinen ystävä, ja tämä omisti Stenhammarille 6. sinfoniansa.
Stenhammar toimi vuosina 1906–1922 Göteborgin sinfoniaorkesterin taiteellisena johtajana ja ylikapellimestarina. Häntä seurasi tässä virassa Tor Mann. Stenhammar toimi vuonna 1909 musiikinjohtajana myös Uppsalan yliopistossa. Hänen  tuotantoonsa kuuluu muiden muassa kolme sinfoniaa, kaksi pianokonserttoa, neljä pianosonaattia, viulusonaatti ja kuusi jousikvartettoa.
Aiheesta muualla

Wilhelm Stenhammar International Music Score Library Project (englanniksi)
Väärien käsitysten sanakirja

| Väärien käsitysten sanakirja> The Dictionary of Misinformation.Alkuperäisteos |
| --- | --- |
Kirjailija:  Tom Burnam
Kieli:  englanti
Genre:  tietokirja
Kustantaja:  Thomas Y. Crowell
Julkaistu:  1975
Ulkoasu:  sidottu
Sivumäärä:  334
Suomennos
Suomentaja:  Kalevi Haikara
Kustantaja:  Otava
Julkaistu:  1977
Ulkoasu:  sidottu
Sivumäärä:  223
ISBN:  951-1-04422-2
Sarja: Otavan pienet tietosanakirjat
Löydä lisää kirjojaKirjallisuuden teemasivulta
Väärien käsitysten sanakirja (engl. The Dictionary of Misinformation) on Tom Burnamin kirjoittama tietokirja vuodelta 1975. Teoksessa oikaistaan yleisiä harhakäsityksiä, sellaisia kuin esimerkiksi väite, jonka mukaan salama ei lyö kahta kertaa samaan paikkaan; uskomus, jonka mukaan humalan lähtemistä voi nopeuttaa kahvilla; kertomus, jonka mukaan Charles Lindbergh oli ensimmäinen, joka lensi pysähtymättä Atlantin valtameren yli ja väite, jonka mukaan armeija on sitä tehokkaampi, mitä kovemmassa kurissa se on koulutettu. Lisäksi kirjassa mainitaan useita lentäviä lauseita, joita tunnettujen historian henkilöiden yleisesti väitetään sanoneen, mutta joita he todennäköisesti eivät ole sanoneet; sellaisia ovat esi­merkiksi Galilein "Se pyörii sittenkin", Ludvig XIV:n "Valtio olen minä" ja Marie Antoinetten "Miksi ei heille anneta leivoksia?"
Teoksen suomensi Kalevi Haikara vuonna 1977. Haikara lisäsi kirjaan muutaman Suomea koskevan väitteen – esimerkiksi uskomuksen, jonka mukaan Suomi on pieni maa, ja käsityksen, jonka mukaan maanjäristyksiä ei esiinny Suomessa. Kirjan suomennos kuuluu sarjaan Otavan pienet tietosanakirjat. Kirjastot luokittelevat sen yleensä luokkaan 0.
Väärien käsitysten sanakirjalla on jatko-osa More of misinformation, mutta sitä ei ole suomennettu.